Ikšķiles novada tūrisma sezonas noslēguma pasākums

“Daugavas regate”

Pasākuma tēma – **“Pirmie ikšķilieši”**

Norises datums – **2015.gada 19.septembris**

Norises laiks **– no plkst. 11:00**

Norises vieta – Daugava pie pilsētas pludmales

Dalībnieki – ikviens Ikšķiles novada iedzīvotājs

Pasākumu organizē – Ikšķiles tūrisma informācijas centrs sadarbībā ar Ikšķiles novada pašvaldību

1. Pieteikšanās dalībai Daugavas regatē
   1. Pieteikuma anketa pieejama Ikšķiles novada pašvaldības mājas lapā [www.ikskile.lv](http://www.ikskile.lv) vai pieprasot pa e-pastu: [turisms@ikskile.lv](mailto:turisms@ikskile.lv), vai pa tālruni 65027221 vai 26652148
   2. **Pieteikšanās termiņš** – līdz **2015.gada 17.septembris plkst.18:00**. Aizpildīta anketa jāiesniedz Ikšķiles tūrisma informācijas centrā, Birzes ielā 33a, vai jānosūta pa e-pastu – [turisms@ikskile.lv](mailto:turisms@ikskile.lv)
2. Peldlīdzekļa uzbūve
   1. Būvējot peldlīdzekli, komandai noformējumā jāiekļauj regates tēmu “Ikšķiles novads – labs sākums” atspoguļojoši elementi
   2. Regatē var piedalīties ar pašu būvētu peldlīdzekli, kas izgatavots no peldošiem materiāliem pēc komandas izvēles – tetra pakas, plastmasas pudeles, baloni, putuplasts, kokmateriāli, utml.
   3. Par peldlīdzekļa klāju var izmantot jebkuru materiālu. Peldlīdzekļa nostiprināšanai atļauts izmantot citus materiālus – virves, līmlentes, līmes utml.
   4. Peldlīdzekļa noformējumam jābūt cieši nostiprinātam
   5. Peldlīdzekļa virsbūvi drīkst krāsot, aplicēt vai citādi noformēt
   6. Peldlīdzekli atļauts darbināt tikai ar cilvēka spēka palīdzību (ar airiem, pleznām, irkļiem, plaukstām, pedāļiem). Dažāda veida motoru, saspiesta gaisa vai citas enerģijas avotu izmantošana nav atļauta
   7. Nav atļauts izmantot rūpnieciski ražotus peldlīdzekļus, kā piemēram, ūdens velosipēdus, katamarānus, gumijas vai cita materiāla laivas, un citus ūdens transporta līdzekļus
   8. Katra peldlīdzekļa labajā sānā jābūt stingri nostiprinātai plāksnītei, pie kuras iespējams piestiprināt A3 izmēra lieluma uzrakstu ar starta numuru
   9. Dalībnieki paši nodrošina peldlīdzekļa nogādāšanu regates norises vietā. Uzreiz pēc regates peldlīdzekļi ir jātransportē prom, vai jāizjauc un jāatstāj atkritumu konteineros, kas atradīsies pilsētas pludmalē
3. Aizliegumi peldlīdzekļu būvē un regates laikā
   1. Regates laikā neviena peldlīdzekļa sastāvdaļa nedrīkst tikt atstāta ūdenī. Ja tas notiek, komandai ir jāsavāc ūdenī nonākušie peldlīdzekļa fragmenti
   2. Uz peldlīdzekļa aizliegts lietot viegli uzliesmojošas vielas un lietas
   3. Nav atļauta dzīvnieku atrašanās uz peldlīdzekļa
   4. Komandas, kuru dalībnieki būs alkohola vai citu apreibinošu vielu iespaidā, regatē netiks pielaistas un tiks diskvalificētas
   5. Regates dalībniekiem, būvējot peldlīdzekli un piedaloties pasākumā, aizliegts izmantot tajā politisko reklāmu
4. Peldlīdzekļu braucieni:
   1. Parādes brauciens – komandas prezentācija, ko vērtē žūrija
   2. Regates ātrumbrauciens
   3. Regate norisinās Daugavā pie Ikšķiles pilsētas pludmales
   4. Sacensību brauciens sākas no starta līnijas pēc starta signāla. Tie, kas neievēro noteikumus, var tikt diskvalificēti
   5. Peldlīdzekļi var braukt tikai pa noteikto maršrutu
   6. Komandas, kas ar nodomu kavē citu peldlīdzekļu dalību regatē, pēc žūrijas lēmuma var tikt diskvalificētas
   7. Regates apbalvošana notiks pilsētas pludmalē aptuveni ap 15:00
5. Komandu un peldlīdzekļu vērtēšana, un balvas
   1. Uzvarētājus nosaka un balvas piešķir žūrija. Žūrijas un organizatoru lēmums ir galīgs un nav pārsūdzams
   2. 30 minūtes pirms brauciena, peldlīdzekļi tiks pārbaudīti vai tās atbilst noteikumiem. Noteikumiem neatbilstošas laivas tiks diskvalificētas!
   3. Vienai komandai var tikt pasniegtas balvas vairākās kategorijās
   4. Nominācijā “Ātrākais peldlīdzeklis” uzvarētājs tiks noteikts pēc faktiskā maršruta veikšanas rezultāta
   5. Žūrijai ir tiesības mainīt nominācijas un balvu sadalījumu pēc saviem ieskatiem:
   6. Regates nominācijas:
      1. Oriģinālākais peldlīdzeklis
      2. Visatraktīvākā komanda
      3. Žūrijas simpātija
      4. Modernākais peldlīdzeklis (oriģināli risinājumi nolikuma ietvaros)
      5. Lielākais peldlīdzeklis
      6. “Pilnīgs trakums”
      7. Sparīgākais airētājs (balva vienam komandas dalībniekam)
   7. Regates atbalstītājiem ir iespēja pasniegt savu simpātiju balvu viņaprāt labākajai komandai vai peldlīdzeklim
   8. Visi regates dalībnieki saņems piemiņas diplomus par dalību pasākumā
6. Komandas
   1. Piedalīties drīkst tikai tās komandas, kas ir reģistrējušās noteiktajā laikā. Pasākuma dienā dalība regatē netiek akceptēta.
   2. Komandas locekļu skaits uz laivas nav ierobežots. Minimālais skaits – 2 personas.
   3. Komandu kostīmi nedrīkst traucēt dalību regatē – tajos nedrīkst būt nekā tāda, kas var sapīties rokās, kājās vai traucēt redzamību
   4. Komandas dalībniekiem, kas braucienu laikā atrodas uz laivas, OBLIGĀTI jāvalkā glābšanas vestes. Vestes atļauts vilkt zem kostīmiem! Komandas, kuru dalībniekiem nebūs vestes, tiks diskvalificēti. Organizatori vestes nenodrošina!
   5. Personas, kas jaunākas par 14 gadiem, drīkst piedalīties tikai vecāku vai aizbildņu pavadībā. Personām līdz 18 gadiem ieskaitot, dalība regatē atļauta tikai ar rakstisku vecāku vai aizbildņu atļauju.
   6. Komandu reģistrācija sacensību dienā no plkst. 09:30 līdz 10:30, ar savu parakstu apliecinot, ka ir iepazinies ar drošības instrukciju
   7. Pirms braucieniem, dalībnieki tiks iepazīstināti ar drošības instrukciju
   8. Organizatori nodrošina operatīvo dienestu klātbūtni pasākuma norises laikā
7. Regates norises kārtība/programma

|  |  |
| --- | --- |
| Līdz 10:30 | Ierašanās pludmalē, peldlīdzekļu novietošana krastā |
| 09:30 līdz 10:30 | Reģistrācija, laivu numuru saņemšana, parakstīšanās par drošību, dalībnieku aproču saņemšana |
| 10:30 līdz 11:00 | Skatītāji var apskatīt peldlīdzekļus. Pasākuma vadītājs iepazīstina apmeklētājus ar komandām. Notiek peldlīdzekļu atbilstības pārbaude nolikumam. Žūrija krastā vērtē peldlīdzekļus. |
| 11:00 līdz 12:00 | Laivu parādes brauciens no Ikšķiles piemiņas akmens līdz starta līnijai. |
| Ap 12:00 | Peldlīdzekļu ātrumbrauciens atzīmētajā distancē |
| Ap 15:00 | Apbalvošanas ceremonija pilsētas pludmalē |

1. Atbildība
   1. Reģistrējoties, katrs dalībnieks (vai atbildīgais par nepilngadīgajiem) ar savu parakstu apliecina, ka:
      1. Ir iepazinies un apņemas ievērot regates nolikumu un organizatoru norādījumus
      2. Ir atbildīgs par savu un savu nepilngadīgo komandas dalībnieku veselības stāvokli
      3. Apņemas necelt pretenzijas pret organizatoriem par iespējamām traumām vai peldlīdzekļa bojājumiem, kas radušies paša dalībnieka vainas dēļ
      4. Apliecina, ka piekrīt regates laikā uzņemto foto, video un audio materiālu publicēšanai un izmantošanai nekomerciāliem nolūkiem
      5. Organizatori ir tiesīgi diskvalificēt komandu nolikuma punktu pārkāpuma rezultātā
2. Nolikuma izmaiņas
   1. Regates organizatori patur tiesības veikt nelielas izmaiņas sacensību nolikumā un gaitā, par to savlaicīgi informējot komandu pārstāvjus (kapteiņus)
3. Kontaktpersona:
   1. Par peldlīdzekļu būvniecību un citiem organizatoriskiem jautājumiem rakstīt uz e-pastu: [turisms@ikskile.lv](mailto:turisms@ikskile.lv) vai zvanīt pa tālruņiem 65027221 vai 26652148. Kontaktpersona – Laura Šīrante (Ikšķiles novada tūrisma informācijas centra vadītāja)

**1.Ikšķiles neparasto pašbūvēto peldlīdzekļu regate – Pirmie ikšķilieši**

Ikšķile, Daugava pie pilsētas pludmales

2015.gada 19.septembris

**REĢISTRĀCIJAS FORMA**

\*Tabulu nepieciešamības gadījumā iespējams paplašināt

|  |  |
| --- | --- |
| Peldlīdzekļa nosaukums |  |
| Kontaktpersona |  |
| Adrese |  |
| Telefons |  |
| E-pasts |  |
| Komandas kapteinis  (vārds, uzvārds, vecums) |  |
| Komandas dalībnieki: |  |
| #1 – vārds, uzvārds, vecums |  |
| #2 – vārds, uzvārds, vecums |  |
| #3– vārds, uzvārds, vecums |  |
| #4 – vārds, uzvārds, vecums |  |
| #5 – vārds, uzvārds, vecums |  |
|  |  |
|  |  |
|  |  |
|  |  |
| Lūdzu, uzrakstiet, ko Jūs vēlētos, lai mēs pastāstītu par Jūsu peldlīdzekli regates laikā. Piemēram, informācija par Jūsu komandu, jūsu peldlīdzekli, tās veidošanu. Ne vairāk kā 20 vārdi | |
|  | |

Nosūtot šo anketu, komanda apliecina, ka ir iepazinusies ar regates nolikumu un apņemas tos ievērot.

Apliecina, ka sniegtā informācija ir patiesa, un gadījumā, ja komandas sastāvā rodas izmaiņas, tiks aizpildīta un iesniegta jauna pieteikšanās forma, kas atspoguļo radušās izmaiņas.

Apliecina, ka piekrīt savas dalības un radīto darbu foto, video un audio fiksāciju publiskošanai pasākuma reklāmas vajadzībām.

Apliecina, ka atbrīvo organizatorus no jebkādiem zaudējumiem, bojājumiem vai traumām, kas radušās dalības rezultātā šajā pasākumā.